Karin Gundersen

Karin Gundersen (1944–2024) var en norsk professor i fransk litteratur ved Universitetet i Oslo.Gro Bjørnerud, Kjerstin Aukrust Geir Uvsløkk: Karin Gundersen (1944-2024) - Minneord i Aftenposten 17. juni 2024

Gundersen tok examen artium på Steinkjer offentlige landsgymnas i 1963. I 1971 tok hun graden magister artium med et arbeid om Jean-Paul Sartre. I 1980 ble hun dr.philos. med avhandlingen Textualité nervalienne : remarques sur la lettre de L'illustre Brisacier om Gérard de Nerval.

Gundersen var en sentral skikkelse i arbeidet med estetisk grunnforskning i Norge. I 1988 tok hun initiativ til Estetisk seminar sammen med Arne Melberg og Ståle Wikshåland.

Hun er mest kjent for oversettelsene av forfatteren Stendhal og sluttførte revisjonen av Anne-Lisa Amadous oversettelse av Marcel Prousts storverk «På sporet av den tapte tid» i 2017. Også hennes oversettelser og introduksjoner til filosofene Jacques Derrida og Roland Barthes er viktige.Trond Vernegg: Karin Gundersens oversettelser var i særklasse gode. - Minneord i Aftenposten 12. juni 2024   I 1993 fikk hun Bastianprisen for oversettelsen av Kartusianerklosteret i Parma av Stendhal.  

I 2006 mottok Gundersen Doblougprisen for sine litteraturfaglige arbeider og oversettelser. Året etter mottok hun Kritikerprisen for beste oversettelse 2006 for sin oversettelse av Henry Brulards liv av Stendhal. Hun er kjent som en dyktig formidler av fransk litteratur i Norge og var medlem av Det Norske Akademi for Språk og Litteratur og Société d'histoire littéraire de la France. I 1996 ble hun tildelt av den franske ordenen Palmes Académiques.«Jubilanter», Aftenposten, 27. august 2004, s. 13.

Karin Gundersen var datter av verkstedformann Harald Rasmussen og Astrid Elnan.

 Bibliografi 
Oversatt
 Gabriel Tarde: "Fremtidshistorisk fragment", Cappelen Damm, Thorleif Dahls Kulturbibliotek 5, 2024
 Stendhal: "Selvopptatte memoarer", i XS, Gyldendal, 2010
 Stendhal: "Henry Brulards liv", Gyldendal, 2006
 Stendhal: Rødt og svart: historie fra det nittende århundre, med innledende essay av Karin Gundersen i serien Verdensbiblioteket, De norske bokklubbene, 2006
 Jacques Derrida: Dekonstruksjon: klassiske tekster i utvalg, med innledning og kommentarer av Karin Gundersen, Spartacus, 2005
 Stendhal: Rødt og svart : historier fra det nittende århundre, med etterord av Karin Gundersen, Gyldendal, 2001 (2. utg. 2005)
 W.S. Merwin: Stillheten etter dyrene, sammen med Sissel Lie, Gyldendal, 2001
 Joyce Mansour: Aldri fortelle sin drøm, sammen med Sissel Lie, Gyldendal, 1996
 Stendhal: Om kjærlighet, med innledning av Karin Gundersen, Gyldendal, 1995 (2. utg. 2005)
 Stendhal: Kartusianerklosteret i Parma, med etterord av Karin Gundersen, Gyldendal, 1992 (2. utg. 2003)

Redigert
 I fortidens speil: klassikk og klassisisme i Vestens kultur, sammen med Magne Malmanger, Aschehoug 1998
 Représentations et figurations baroques : actes du colloque international d'Oslo, 13-17 septembre 1995, sammen med Solveig Schult Ulriksen, Norges forskningsråd, 1997
 Veier til byen: en antologi, sammen med Bjarne Hodne, Magne Malmanger, Universitetet i Oslo, 1996
 Gåter, sammen med Ståle Wikshåland, Norges forskningsråd, 1995
 Stil og maniera, sammen med Ståle Wikshåland, Norges forskningsråd, 1994 
 Con amore: festskrift til Arne Hannevik på 70-årsdagen 15.12.1994, sammen med Hans H. Skei, Aschehoug 1994
 Kvinnenes kulturhistorie, sammen med Kari Vogt og Sissel Lie, Universitetsforlaget, 1985-1988 

Forfattet
 Kunsten eller livet. Hva Proust kan lære oss om tvetydigheten i alt som er, Gyldendal 2013
 "Lapidarismer", 2011
 Roland Barthes: teori og litteratur, Aschehoug 2010
 Allegorier: innganger til litteraturens rom, Aschehoug, 1999
 Roland Barthes: etapper i fransk avantgardeteori 1950-1980, Universitetsforlaget 1989

Reviderte oversettelser
 Marcel Proust: På sporet av den tapte tid : Veien til Swann (bind 1), Gyldendal 2013 (oversatt av Anne-Lisa Amadou)
 Marcel Proust: På sporet av den tapte tid : i skyggen av piker i blomst, (bind 2), Gyldendal 2014 (oversatt av Anne-Lisa Amadou)
Marcel Proust: På sporet av den tapte tid : Hos Guermantes (bind 3), Gyldendal 2015 (oversatt av Anne-Lisa Amadou)
Marcel Proust: På sporet av den tapte tid : Sodoma og Gomorra (bind 4), Gyldendal 2016 (oversatt av Anne-Lisa Amadou)
Marcel Proust: På sporet av den tapte tid : Fangen (bind 5), Gyldendal 2016 (oversatt av Anne-Lisa Amadou)
Marcel Proust: På sporet av den tapte tid : Uten Albertine (bind 6), Gyldendal 2017 (oversatt av Anne-Lisa Amadou)
Marcel Proust: På sporet av den tapte tid : Den gjenfunne tid (bind 7), Gyldendal 2017 (oversatt av Anne-Lisa Amadou)

Utvalgte publikasjoner på fransk
 "Les deux corps de la littérature", i Actes du colloque Stendhal journaliste anglais, Ph. Berthier et P.L Rey, Paris, Presses de la Sorbonne Nouvelle.2001.
 ”La nouvelle Princesse de Clèves” s. 47 i L'Année Stendhal, Klincksiek, N°3-Année 1999.
 "Stendhal : ”Je passerai pour fou auprès des gens du Nord”" p.120-127, i L'Image du Nord chez Stendhal et les Romantiques, vol I. Textes réunis par Kajsa Andersson. Éditions Örebro University.Suède. Avril 2004. 2 volumes. Collection Humanistica Oerebroensia. Artes et linguae N° 10 et N° 11. 370 et 426 p.

 Priser 
 Bastianprisen (1993), for Kartusianerklosteret i Parma
 Doblougprisen (2006)
 Norsk kritikerlags pris for beste oversettelse (2006), for Henry Burlards liv

 Referanser 

 Eksterne lenker  



Kategori:Norske litteraturprofessorer
Kategori:Norske oversettere
Kategori:Professorer ved Universitetet i Oslo
Kategori:Medlemmer av Det Norske Akademi
Kategori:Medlemmer av Det Norske Videnskaps-Akademi
Kategori:Vinnere av Doblougprisen
Kategori:Palmes académiques (Frankrike)
Kategori:Personer fra Verran kommune